
În săptămâna 8-12 mai 2023, Facultatea de Filosofie a Universității din București organizează „Zilele Porților Deschise”, eveniment  dedicat elevilor și celor ce doresc să se înscrie la programe de master sau doctorat.
Evenimentul cuprinde cursuri deschise la anii I și II nivel licență, la anul I master și la doctorat, toate disciplinele și toate programele (cu predare în limbile română sau engleză). Săptămâna va include și premierea laureaților concursului pentru elevi “Min(u)te de filosofie”, aflat la a doua ediție.3
De asemenea, pe întregul parcurs al săptămânii, o suită de cursuri și seminare care sunt parte din oferta educațională a facultății se vor desfășura pentru cei ce doresc să asiste la ele ca posibili studenți. Aceste ore de dezbateri sunt reunite sub numele de „Banchetul filosofic”, pentru a nota continuitatea cu prelegerile publice asemănătoare din anii trecuți.
Mai multe detalii legate de Zilele Porților Deschise, dar și programul evenimentelor pot fi accesate aici. 
